hotchpotch/miracl-hf-unified huggingface dataset:
పరుచూరి రఘుబాబు స్మారక నాటక పరిషత్తు - 2011
ప్రముఖ రచయితలు, నటులైన పరుచూరి వెంకటేశ్వరరావు మరియు పరుచూరి గోపాలకృష్ణ 1989లో ఏర్పాటు చేసిన నాటక పరిషత్తే పరుచూరి రఘుబాబు స్మారక నాటక పరిషత్తు. 2011 పరుచూరి రఘుబాబు స్మారక 21వ అఖిల భారత నాటకోత్సవాలు గుంటూరు జిల్లా, పల్లెకోన లో నిర్వహించారు. ఏప్రిల్ 27 నుంచి మే 1వ తేదీ వరకు జరిగాయి. భారతి సిమెంట్స్‌ వారు స్పాన్సర్‌గా వ్యవహరించారు.
ప్రతిరోజు రాత్రి ఏడు గంటలనుంచి నాటకోత్సవాలు ప్రారంభమై, రోజుకు మూడు నాటకాల చొప్పున ప్రదర్శశ జరిగాయి. ఉత్తమ నాటకానికి 20వేల నగదు, నాటికకు 15వేలు, ఉత్తమప్రదర్శనకు 10వేల రూపాయలు, ఉత్తమ రచనకు 5వేల రూపాయలు, ఉత్తమ దర్శకునకు 3వేల రూపాయలు ఇవ్వడం జరిగింది. తుది ఎన్నికల్లో గెలిచిన ప్రతి నాటకానికి 15వేల రూపాయలు ఇచ్చారు. పరిషత్తులో బహుమతులు సాధించిన నాటకాలను, సెప్టెంబర్‌ 6న హైదరాబాద్‌లోని రవీంద్రభారతిలో ప్రదర్శించారు.
27.04.2011న జరిగిన శాభారంభ సభకి సినీ ప్రముఖులు మురళీమోహన్ అధ్యక్షత వహించారు. బ్రహ్మానందం, ఏ.వి.ఎస్, సూర్యకిరణ్, కళ్యాణి, శివపార్వతి, టి. కొండల్ రెడ్డి, మేనేజింగ్ డైరెక్టర్, భారతి సిమెంట్స్), ఎస్. సుధాకర్ రావులు హాజరయ్యారు.
01.05.2011న జరిగిన బహుమతి ప్రధానోత్సవ సభకి వేమూరు నియోజకవర్గ శాసనసభ్యులు నక్కా ఆనందబాబు సభాధ్యక్షత వహించారు. సినీనటులు చలపతిరావు, జయప్రకాష్ రెడ్డి, ఎమ్మెస్ నారాయణ, జయలలిత, కుమారి జ్యోతి విచ్చేశారు.
వందేమాతరం శ్రీనివాస్ తన బృందంతో సంగీత విభావరి నిర్వహించారు.
ఈసారి పరిషత్తులో 200 మందికి పైగా నటీనటులు, సాంకుతిక నిపుణులు పాల్గొన్నారు. మొత్తం 6 నాటకాలు, 11 నాటికలు ప్రదర్శించబడ్డాయి. 38 మందికి బహుమతిగా నగదుతోపాటు వెండి కానుకలను మెమొంటోలుగా అందించడం జరిగింది. పాల్గొన్న నటీమణులకు సాంప్రదాయ సత్కారంగా చీరల బహుకరణ జరిగింది. న్యాయ నిర్ణేతలకు, ఇతర పెద్దలకు సత్కారంతోపాటు రఘుబాబు చిత్రంతో మెమొంటోలను అందించడం జరిగింది.
నాటకరంగం మీద విశేష అవగాహన కలిగిన 6మంది ఈ పోటీలకు న్యాయ నిర్ణేతలుగా వ్యవహరించడం జరిగింది. వారు, డా. డి.ఎస్.ఎన్. మూర్తి, తులసి బాలకృష్ణ, జి.టి.వి. సాయిబాబ, మోహనరావు, రంగారెడ్డి, భాను, సుధాకర్.
! తేది
! సమయం
! నాటకం/నాటిక పేరు
! సంస్థ పేరు
! రచయిత
! దర్శకుడు
మట్టెగుంట వెంకట రాధాకృష్ణారావు
మట్టెగుంట వెంకట రాధాకృష్ణారావు సుప్రసిద్ధ వైద్యులు.
ఆయన గుంటూరు జిల్లా లోని నగరం మండలానికి చెందిన అల్లపర్రు గ్రామంలో నవంబరు 1 1903 న జన్మించారు. ఆయన తండ్రి వెంకటరమణయ్య. 1928 లో ఎం.బి.బి.ఎస్. పూర్తిచేసారు. లండన్ విశ్వవిద్యాలయం నుండి ఎఫ్.సి (పాథాలజీ) డిగ్రీ అందుకున్నారు.
ఆయన కూనూరు రీసెర్చి లేబొరేటరీకి రీసెర్చ్ స్కాలర్ గా ఉంటూ (1935-41) పరిశోధనలు ప్రారంభించారు. బొంబాయి లోని హాఫ్‌కిన్ ఇనిస్టిట్యూట్ వారి న్యూట్రిషన్ అండ్ ఎక్స్‌పెరిమెంటు పాథాలజీ విభాగానికి అసిస్టెంటు డైరక్టరుగా, విభాగాధిపతిగా (1941-49) పనిచేసారు. 1947 లో మెడికల్ రీసెర్చి కౌన్సిల్ ఆఫ్ గ్రేట్ బ్రిటన్ లో రీసెర్చ్ స్కాలర్ గా యున్నారు.హాఫ్‌కిన్ ఇనిస్టిట్యూట్ లోనే (బొంబాయి) న్యూట్రిషన్ విభాగానికి అధిపతిగా ఉన్నారు (1949-61). కె.ఇ.ఎం. హస్పటల్ బొంబాయికి న్యూట్రిషన్ సంబంధించి గౌరవ సలహాదారుగా (1963) ఉన్నారు. 1952 లో బర్మా ప్రభుత్వానికి కూడా ప్రపంచ ఆరోగ్య సంస్థ తరపున న్యూట్రిషన్ సలహాదారునిగా ఉన్నారు.
ఇండియన్ నేషనల్ సైన్స్ అకాడమీ (1945), ఇండియన్ ఆకాడమీ ఆఫ్ సైన్సెస్, ఇండియన్ అకాడమీ ఆఫ్ మెడికల్ సైన్సెస్ మొదలగు ప్రఖ్యాత వైద్య సంస్థల ఫెలోషిప్‌తో అనితరసాధ్యమైన పరిశోధనలు నిర్వహించారు.
డా. రావు మానవ పౌష్టికాహార రంగంలో ప్రత్యేక నిపుణునిగా దేశ విదేశాలలో ప్రఖ్యాతి పొందారు. 70కి పైగా పరిశోధనా పత్రాలను దేశ విడేశీ మెడికల్ జర్నల్స్ లో వెలువరించారు. అనేక మోనోగ్రాఫ్స్ ను రచించారు. ఆయన వ్రాసిన వాటిలో ప్రసిద్ధి పొందినవి diet manual, road to good nutrition, Cirrhosis of the liver in NOrthern circles, Technical reports on diet and nutrition surveys.
ఆయన వివిధ ప్రభుత్వ సంస్థలలో గౌరవ పదవులను అధిష్టించారు.
గుమ్మడి జోసఫ్
గుమ్మడి జోసఫ్ ప్రముఖ హృద్రోగ వైద్యులు (MBBS, M Sc, M D, Ph D, & MAMS FUCWI). ఆయన గుండె వ్యాథులపై పరిశోధనలు చేసి గుండెపోటు రాకుండా చేసే చికిత్సలను అభివృద్ధి పరచారు. 
ఆయన 1928 డిసెంబరు 6 న కృష్ణా జిల్లా గుడ్లవల్లేరు లో జన్మించారు. ఆంధ్ర విశ్వవిద్యాలయంలో ఎం.బి.బి.ఎస్. చదివారు. నేషనల్ అకాడమీ ఆఫ్ మెడికల్ సైన్సెస్(న్యూఢిల్లీ) లో ఎం.డి(ఫిజియాలజీ) పట్టాను అందుకున్నారు. ఫిజియాలజీ లో పి.హెచ్.డి.మరియు ఎం.ఎ.ఎం.ఎస్. చేసారు. అనేక పరిశోధనా పత్రాలను వెలువరించారు.
ఆయన అనేక మెడికల్ కళాశాలలలో బోధించారు.1956లో ఆంధ్ర మెడికల్ సర్వీసులో లెక్చరర్ గానూ, 1959-61 లలో రీడరుగా 1962 -80 లలో ఫిజియాలజీ విభాగానికి ప్రొఫెసర్ మరియు విభాగాధిపతిగ పనిచేసారు. ఆయన గుంటూరు మెడికల్ కళాశాలలో కూడా బోధన చేసారు. ఆంధ్రప్రదేశ్ పబ్లిక్ సర్వీసు కమిషన్ సభ్యులుగా (1980-86) కూడా ఉన్నారు. ఉస్మానియా మెడికల్ కాలేజి లో గౌరవ ఆచార్యులుగా(1986) పనిచేసారు. నేషనల్ అకాడమీ ఆఫ్ సైన్సెస్ లో ,ఇంటర్నేషనల్ సొసైటీ ఫర్ హార్ట్ రీసెర్చ్ లో, ఇండియన్ సైన్స్ కాంగ్రెస్ అసోసియేషన్, అసోసియేషన్ ఆఫ్ ఫిజియాలజిస్ట్స్ అండ్ ఫార్మకోలాజిస్ట్స్, ఇండియాలో గౌరవ సభ్యత్వాన్ని పొందారు.
ఆయన లండన్లో పి.హెచ్.డి చేసినందుకు గ్రీన్ ఫీల్డు మెడల్ పొందారు.ఆయన సీనియర్ కామన్వెల్త్ ఫెలోషిప్ గ్రహీత, ఈమ్‌సిఒఎస్‌ఎ (విశాఖపట్నం) వారి సిల్వర్ మెమొంటో గ్రహీత.
ఆయన భార్య విమలా జోసఫ్. ఆమె ఆంగ్లంలో బి.ఎ చేశారు.జోసఫ్ కు ఇద్దరు కుమారులు, ఇద్దరు కుమార్తెలు. ఆయన కుమారుడు డా.జోయెల్ గుమ్మడి క్రైస్తవ బోధకుడు, రచయిత, సంగీతకారుడు, గాయకుడు, క్రీడాకారుడు, పారిశ్రామికవేత్త. కుమార్తె డా.శోభా పాల్, (ఎం.డి) డా.మనోహర్ పాల్(ఇ.ఎన్.టి సర్జన్) ని వివాహం చేసుకున్నారు. వారు దక్షిణ అమెరికాలో ఉన్నారు. కుమార్తె సుహ్రులత ఆలూర్ (పిల్లల మనోవిజ్ఞాన నిపుణురాలు) మెల్‌బోర్న్ లో పనిచేస్తున్నారు. ఆమె మెకానికల్ ఇంజనీరు అయిన ఆలూర్ తిమోటీ ను వివాహమాడి ఆస్ట్రేలియాలో నివాసముంటున్నారు. కుమారుదు సామ్యూల్ శరత్ గుమ్మడి (ఎం.బి.ఎ) సాఫ్టెన్షియల్ సాఫ్ట్‌వేర్ కంపెనీకి జనరల్ మేనేజరుగా పనిచేస్తున్నాడు.
గుమ్మడి జయకృష్ణ
గుమ్మడి జయకృష్ణ సినిమా ఛాయాగ్రాహకుడు.ఆయన తెలుగు, మలయాళ సినిమాలకు ఛాయాగ్రాహకునిగా పనిచేసారు.
ఆయన విజయవాడలో 1974 మార్చి 20 న జన్మించారు. ఆయన నేషనల్ ఫిల్ం అవార్డును నాన్-ఫీచర్ ఫిల్ం ఛాయాగ్రాహణానికి గానూ పొందారు. ఆయన తీసిన నాన్-ఫీచర్ ఫిల్మ్‌ "వెన్ దిస్ మ్యాన్ డైస్".
ఆయన 10వతరగతి చదువుతున్నప్పుడు సినిమాటోగ్రఫీ పై మక్కువ పెంచుకున్నారు. ఆయన "గీతాంజలి(1989)" సినిమా సినిమాటోగ్రఫీ చూసి ప్రభావితులైనారు. ఆయన తల్లిదండ్రులు ఆయనను ప్రోత్సహించారు. 12 సంవత్సరాల పాఠశాల విద్య అనంతరం ఆయన లో చేరాలనుకున్నారు. కానీ డిగ్రీ సర్టిఫికేటు అవసరమైంది. అందువలన ఆయన జె.ఎన్.టి.యులో ఫొటోగ్రఫీలో డిగ్రీ చేసారు. ఆయన ప్రముఖ సినిమాటోగ్రాఫర్ సమీరా రెడ్డి వద్ద అసిస్టెంటుగా 2 సంవత్సరాలు చేసారు. 2004 లో ఆయన చలన చిత్ర ఫోటోగ్రఫీలో గ్రాడ్యుయేషన్ ను పూణె లోని "ఫిల్ం అండ్ టెలివిజన్ ఇనిస్టీట్యూట్ ఆఫ్ ఇండియా"లో చేసారు. ఆయన లో విద్యార్థిగా యున్నప్పుడే ఆయన సంభాషణా చిత్రం కొడక్ ఫిల్ం స్కూల్ కాంపిటేషన్లో జాతీయ స్థాయిలో గెలుపొందింది.
కీ గ్రాద్యుయేషన్ చేసిన తరువాత ఆయన హైదరాబాదు వచ్చి తెలుగు సినిమా మిస్టర్ అండ్ మిసెస్ శైలజా కృష్ణమూర్తి కి సినిమాటోగ్రాఫర్ గా చేసారు. 2007 లో ఆయన చేసిన సినిమా ఒక్కడున్నాడు రిలీస్ అయినది. 2008 లో ఇదీ సంగతి కి గుర్తింపు పొందారు. ఆయన అనేక లఘుచిత్రాలకు ఛాయాగ్రహణం చేసారు.
2010 లో ఆయన ఛాయాగ్రహణం చేసిన మరాఠీ చిత్రం "విహిర్"కు ఆస్ట్రేలియా లోని ఆసియా పసిఫిక్ స్క్రీన్ అవార్డ్స్ లో ఉత్తమ సినిమాటోగ్రఫీ అవార్దు గెలుచుకుంది.
సుంకర బాలపరమేశ్వరరావు
సుంకర బాలపరమేశ్వరరావు (జననం 12 ఫిబ్రవరి 1928) ఆంధ్రప్రదేశ్ రాష్ట్రానికి చెందిన ప్రముఖ న్యూరోసర్జన్‌ నిమ్స్‌ తొలి డైరెక్టర్‌గా, ఉస్మానియా మెడికల్‌ కాలేజీ ప్రిన్సిపాల్‌గా అనేక బాధ్యతలు నిర్వహించిన బాలపరమేశ్వరరావు 1983లో పదవీ విరమణ చేశారు. దాదాపు 15 వేలదాకా సర్జరీలు చేసారు. ఆయనకు డా.బి.సి.రాయ్ అవార్డు ఆంధ్రప్రదేశ్ లో న్యూరో జర్జరీ అభివృద్ధి చేసినందుకు గాను వచ్చింది.
ఆయన ఆంధ్రప్రదేశ్ రాష్ట్రంలోని పశ్చిమ గోదావరి జిల్లా లోని భీమవరంలో శ్రీమతి సుంకర సీతమ్మ మరియు సుంకర కనకం లకు ఫిబ్రవరి 12 1928 న జన్మించారు.ఆయన ప్రారంభ విద్యను మద్రాసులోని మైలాపూర్ లోని సెయింట్ థామస్ కాన్వెంట్ లోనూ, తదుపరి మచిలీపట్నంలోని భీమవరం లోనూ పూర్తి చేసారు. ఆయన 1945 నుండి 1950 వరకు ఆంధ్రా మెడికల్ కళాశాలలో ఎం.బి.బి.ఎస్ ను చేసారు. ఆయన 1950 లో అసాధారణ ప్రతిభకు గానూ సిల్వర్ జూబ్లీ అవార్డును కైవసం చేసుకున్నారు. ఆయన ఎం.ఎస్. జనరల్ సర్జరీని 1954 కీ ఆంధ్రా మెడికల్ కళాశాల, విశాఖపట్నంలో చేసారు. ఆయన మంచి క్రీడాకారుడు మరియు టెన్నిస్ ఛాంపియన్.
ఆయన ఆరు సంవత్సరాలు ఆంధ్రా మెడికల్ కాలేజీలో చేసిన తరువాత డెప్యుటేషను పై మద్రాసులో న్యూరోసర్జర్ శిక్షణ కొరకు వెళ్లారు. అచట ప్రముఖ న్యూరోసర్జన్ అయిన బి.రామమూర్తి అనే ప్రొఫెసర్ వద్ద శిక్షణ పొందారు. ఆ తరువాత యునైటెడ్ కింగ్ డమ్‌ వెళ్ళారు. చివరికి ఆంధ్రా మెడికల్ కాలేజి, విశాఖపట్నంలో స్థిరపడ్డారు. 1956 లో ఆయన ఆంధ్రా మెడికల్ కళాశాల మరియు కింగ్ జార్జి ఆసుపత్రి, విశాఖపట్నం లలో న్యూరోజర్జన్ విభాగాన్ని ప్రారంభించారు. ఆ విభాగాలు 2006 న గోల్డెన్ జూబ్లీ ఉత్సవాలు జరుపుకున్నాయి. ఆయన ఉస్మానియా జనరల్ హాస్పటల్ లో 1974-76 మధ్య పనిచేసారు. సూపరిండెంటెంట్ న్యూరో సర్జన్ గా నిజాం ఆర్థోపెడిక్ హాస్పటల్ అండ్ ఇనిస్టిట్యూట్ ఆఫ్ మెడిసినల్ స్పెషలిటీస్, హైదరాబాదు (1976-80) లో పనిచేస్తూ పరిశోధనలు చేసారు. ఉస్మానియా యూనివర్శిటీలో న్యూరో సర్జన్ ప్రొఫెసర్ గా, ప్రిన్సిపాల్ గా (1980), ఫాకల్టీ ఆఫ్ మెడిసిన్ లో డీన్ గా (1982-83) పనిచేసారు. మానసిక వైద్య చికిత్సలో నూతన ప్రక్రియలను ఆవిష్కరించారు. ఎలక్ట్రిక్ ట్రీట్ మెంటును పూర్తిగా విమర్శించారు. ఇండియన్ అకాడమీ ఆఫ్ సైన్సెస్ ఫెలోషిప్ అందుకున్నారు. న్యూరాలజికల్ సొసైటీ ఆఫ్ ఇండియాకు అధ్యక్షులుగా (1974) రాణించారు. వివిధ వైద్య సంబంధిత అసోసియేషన్లలో ఉన్నత పదవులు పొందారు.ఆయన 1983 లో ఉస్మానియా మెడికల్ కళాశాలలో పదవీవిరమణ చేశారు.
ఆయన 81 శాస్త్ర వ్యాసాలను జాతీయ మరియు అంతర్జాతీయ జర్నల్స్ లలో ప్రచురించారు.
ఆయన శ్రీమతి సుంకర నాగరత్నాన్ని వివాహమాడాఅరు. వారికి ఎద్దరు పిల్లలు. కుమార్తె మరియు కుమారుడు. ఆయన సోదరుడు సుంకర వెంకట ఆదినారాయణరావు కూడా ప్రముఖ నేత్ర వైద్యులు.
సుంకర వెంకట ఆదినారాయణరావు
సుంకర వెంకట ఆదినారాయణరావు (జననం.జూన్ 30 1939) భారతీయ ఎముకల వైద్యులు. ఆయన పేదలకు సేవలందించే వ్యక్తిగా ప్రఖ్యాతి పొందారు. ఆయన ఆశయాలు:సామాజిక న్యాయం,సామాజిక బాధ్యత అంరియు సమాజ సేవ. ఆయన యొక్క గురువు ప్రొఫెసర్ చావలి వ్యాఘ్రేశ్వరుడు. ఆయన దేశంలో వివిధ ప్రాంతాలలో ఆదినారాయణ గారు జరిపే నేత్ర వైద్య శిబిరాలకు సహకారం అందిస్తుంటారు.
ఆయన పశ్చిమ గోదావరి జిల్లా లోని భీమవరం లో సుంకర శేషమ్మ మరియు కనకం దంపతులకు జన్మించారు. వారి తల్లిదండ్రులు స్వాతంత్ర్య సమరయోధులు. వారు అనాథలను ఆదుకోవడం డబ్బు సంపాదించడం కంటే గొప్పదని పిల్లలకు బోధించేవారు.
ఆయన భార్య ఆర్.శశిప్రభ, కింగ్ జార్జి ఆసుపత్రిలో సూపరింటెంటెంట్ గా పనిచేస్తున్నారు. వారి సోదరుడు ప్రసిద్ధ న్యూరోసర్జన్ సుంకర బాలపరమేశ్వరరావు గారు. ఆయన సోదరుని ఆశయాల పట్ల ప్రభావితుడైనాడు.
ఆయన ప్రారంభ మరియు ఉన్నత విద్య భీమవరం లోని యు.ఎస్.సి.ఎం.ఉన్నత పాఠశాలలో జరిగింది. ఆయన క్రీడలు మరియు క్షేత్ర ఆటలలో ఆసక్తి కనబరచేవాడు. పాఠశాల రోజులలో వ్యక్తిగత ఛాంపియన్ విభాగాలలో పాల్గొనేవారు.
ఆయన 1961-66 లలో విశాఖపట్నం లోని ఆంధ్రా మెదికల్ కళాశాలలో ఎం.బి.బి.ఎస్ చేసారు. 1970 లో అదే కళాశాల నుండి ఆర్థోపెడిక్ సర్జరీ లో ఎం.ఎస్.(ఆరోపెడిక్స్) ను పూర్తిచేసారు. తరువాత జర్మనీ వెళ్ళి మైక్రోవస్కులర్ మరియు హాండ్ సర్జరీ అంశాలలో శిక్షణ పొందారు. ఆయన ఆంధ్రా మెడికల్ కళాశాలలో కరిక్యులర్ మరియు నాన్ కరిక్యులర్ కార్యక్రమాలలొ ప్రధాన పాత్ర పోషించారు. ఆయన 100మీ పరుగు పందెంలో రికార్డు నెలకొల్పాదు. ఆయన విశ్వవిద్యాలయ క్రీడల పోటీలలో అనేక మెడళ్ళను పొందారు.
ఆయన ఆంధ్రా మెడికల్ కళాశాలలో ట్యూటర్,అసిస్టెంట్ ప్రొఫెసర్ మరియు ప్రొఫెసర్ గా పనిచేసారు. విశాఖపట్నంలోని కింగ్ జార్జి ఆసుపత్రిలో సివిల్ అసిస్టెంట్ సర్జన్ మరియు సివిల్ సర్జన్ గా పనిచేసారు. రాణీ చంద్రమణి దేవి హాస్పటల్ మరియు రెహాబిలిటేషన్ సెంటర్ కు సూపరింటెండెంట్ గా పనిచేసారు. ఆయ అనేక పరిశోధనా పత్రాలను ప్రచురించారు. ఆయన త్రివేండ్రం లోని కిని మెమోరియల్ ఓరేషన్ లో ప్రసంగించారు. ఆయన "సర్జరీ ఆన్ పోలియో డిసెబిలిటీ" పుస్తక రచయిత మరియు "ప్రిన్సిపిల్స్ అండ్ ప్రాక్టీస్ ఆఫ్ ఆర్థోపెడిక్స్" నాల్గవ ఎడిసన్-1993 కు సంపాదకులు.
నాగబాల సురేష్ కుమార్
నాగబాల సురేష్ కుమార్ అసలు పేరు దండనాయక్ సురేష్ కుమార్. ఈయన ప్రముఖ రచయిత, దర్శకుడు, నటుడు, నిర్మాత. రంగస్థలం, టివీ, సినిమా మూడు మాధ్యమాలలో పనిచేస్తున్నారు. తను రూపొందించిన సీరియల్‌ పేరునే తన ఇంటి పేరుగా మార్చుకున్నారు.
శ్రీనివాసరావు, హేమలత దంపతులకు ఆగష్టు 30, 1959లో అదిలాబాద్ జిల్లా, ఆసిఫాబాద్లో జన్మించారు. పొలిటికల్ సైన్స్ లో మరియు హిస్టరీలో ఎం.ఏ. పూర్తిచేశారు.
సురేష్ కుమార్ నాన్న సంగీతకారుడు, తాత రచయిత. దీంతో ఆయా రంగాలపై పుట్టుకతోనే ఈయనకు ఆసక్తి ఏర్పడింది. చిన్నతనంలోనే నవజ్యోతి సాహితీ సంస్థను స్థాపించి ఒరిస్సా, వెస్ట్‌ బెంగాల్లో నాటకాలు వేశారు. అలా 20 సంవత్సరాల వయస్సులోనే వందల కొద్ది ప్రదర్శనలు ఇచ్చారు.
1971లోనే రంగస్థలంలోకి అడుగుపెట్టారు. 1976లో రెవెన్యూ డిపార్ట్‌మెంట్‌లో జాబ్‌ వచ్చింది. ఎమ్మార్వో స్థాయి వరకు పనిచేశారు. చిన్నప్పటి నుంచి కళలపట్ల ఆసక్తి ఉండడంతో కళల కోసం ఉద్యోగం మానేశారు. నాటకాలు, సీరియల్స్‌ చేస్తున్న క్రమంలో తనకూ ఓ బ్యానర్‌ ఉండాలని 1992లో తేజ ఆర్ట్స్‌ను స్థాపించి, 'బాలచంద్రుడు' అనే నాటికలో ఏకపాత్రాభినయం కూడా చేశారు.
భార్య - లలిత, కుమారులు - సాయితేజ, మానస్, కూతురు - సుస్మిత.
అదిలాబాద్ జిల్లా సాంస్కృతిక సమాఖ్య, నవజ్యోతి సాంస్కృతిక సంస్థ, ఎంప్లాయీస్ రి్క్రియేషన్ క్లబ్, ఓం సాయితేజా ఆర్ట్స్, భారత్ కల్చరల్ అకాడమీల... టెలివిజన్ మరియు టి.వి. రచయితల సంఘం స్థాపించారు. విశ్వా కమ్యూనికేషన్‌ అనే పేరుతో మార్కెటింగ్‌ ఏజెన్సీని కూడా నడిపిస్తున్నారు.
వంటి 21 సీరియల్స్ పురాణ గాథలు మరియు సృష్టి సీరియళ్ల రచన. 716 డాక్యుమెంటరీ చిత్రాల నిర్మాణం.
యువసభాసామ్రాట్, కళాశిరోమణి, భక్త, ఆధ్యాత్మిక కరీటి, దర్శక ప్రవీణ, కళారత్న, సేవా శిరోమణి, విశిష్ట కళానిధి, కృషిరత్న.
వండర్ బుక్ ఆఫ్ వరల్డ్ రికార్డు మరియు జీనియస్ బుక్ ఆఫ్ ఇంటర్నేషనల్ రికార్డు లో చోటు. అతి తక్కువ వ్యవధిలో వ్యక్తిగతంగా 686 డాక్యుమెంటరీ చిత్రాల నిర్మాణం చేసినందుకు.
1995లో 'ఆది పరాశక్తి' అనే సీరియల్లో సనాకి ఓ పాత్ర ఇచ్చారు. మధుమణి కూడా ఛాన్స్‌ ఇచ్చారు. ఈయన అవకాశాలు ఇచ్చిన వాళ్లు ఇప్పుడు సీరియల్‌ డైరెక్టర్లుగా, కొంత మంది మ్యూజిక్‌ డైరెక్టర్స్‌గా తయారయ్యారు. మరి కొందరు సినిమాల్లో కూడా చేస్తున్నారు.
'నాగబాల' భారతదేశంలో మొదటి సారి పాము మీద వచ్చిన సీరియల్‌. 'ఆదిపరాశక్తి' మైథాలాజికల్‌ సీరియల్‌. 'ఆత్మయాత్ర'... క్లోనింగ్‌ మీద వచ్చింది. జపాన్‌లో క్లోనింగ్‌ ద్వారా గొర్రెను సృష్టించారు. అయితే భవిష్యత్‌లో మనిషిని కూడా క్లోనింగ్‌ చేస్తారనుకొని ఆత్మయాత్ర తీశారు.
వంగోలు వెంకటరంగయ్య
వంగోలు వెంకటరంగయ్య ఆంధ్రవిద్యావయో వృద్ధులలో గణ్యులు. వీరు బహుభాషాకోవిదులు. ఆంధ్రాంగ్ల గీర్వాణములయందును, కన్నడము, తమిళము, హిందీ, ఉర్దూ, పారసీక భాషలయందు వీరు పాండిత్యము సంపాదించారు. వీరు "భారతి" వంటి సుప్రసిద్ధసారస్వత పత్రికాముఖముల ప్రకటించిన వ్యాసములు శతాధికములు. వీరు వ్రాసిన ప్రసిద్ధ వ్యాసములు - రామాయణము లోని వానరులు నరులు కారా? నిజముగా వానరులే అగుదురా? అను విషయములను గూర్చియు, ప్రాచీన కాలమున సంస్కృతము దేశభాషగా నుండెనా? ఆంధ్రులెవరు? అను సమస్యలనుద్ధేశించియు, ఆనందరంగరాట్చందమును గూర్చియు, శ్రీ పంతులు గారు వ్రాసిన వ్యాసములు అమూల్యములు.
వీరు పండిత వంశములో వంగోలు శేషాచలపతి, సీతమ్మల మువ్వురు సంతానంలో కనిష్ఠ పుత్రుడిగా 1867, అక్టోబరు 18వ తేదీన జన్మించారు. వీరు నెల్లూరులోని హిందూ స్కూలు (వెంకటగిరి రాజా స్కూలు)లో మెట్రిక్యులేషన్ వరకు చదివి, తరువాత బి.ఎ. మద్రాసు క్రిస్టియన్ కళాశాలలోను, బి.ఎల్. మద్రాసు ప్రెసిడెన్సీ కళాశాలలోను చదివారు. ఇరువది రెండేండ్లలోపనే వీరు బి.ఏ, బి.యల్ కాగలిగి నెల్లూరులో న్యాయవాదిత్వములో ప్రవేశించారు. 
కేవలం చదువులో మాత్రమే కాక వీరు శారీరకవ్యాయామములలో ముఖ్యముగా కత్తిసాము, కర్రసాము, కుస్తీ విద్యలలో ప్రావీణ్యులు.
వీరు తమ స్నేహితులు కొందరితో అమెచ్యూర్ డ్రమెటిక్ సొసైటీ అనే నాటకరంగ సంస్థను స్థాపించి ఇంగ్లీషు, తెలుగు, సంస్కృత నాటకాలను ప్రదర్శించారు. వేదము వెంకటరాయశాస్త్రిగారి ప్రతాపరుద్రీయము నాటకాన్ని మొదటిసారి ప్రదర్శించినది ఈ సంస్థే. వీరు ప్రత్యేకంగా నాటకాలలో నటించకున్నా నటులను తీర్చిదిద్దడంలో, నాటకాల ఎంపికలో ప్రధాన పాత్రను పోషించేవారు. 1917లో నెల్లూరులో జరిగిన ఐదవ ఆంధ్రజనమహాసభకు ఆహ్వానసంఘ అధ్యక్షుడిగా పనిచేశారు. ఆ సభలలో వీరి స్వాగతోపన్యాసం చాలా ముఖ్యమైనదిగా పరిగణించబడుతున్నది.
వీరు గొప్ప పరిశోధకులు. బ్రాహ్మణక్రాకశాసనము, వెలిచర్ల శాసనము, మున్నగు శాసనములను వీరు ప్రకటించిరి. ఆయుర్వేదసూత్రములు అనే చిన్న గ్రంథాన్ని సవరించి సటీకతో ప్రకటించారు. చారిత్రికదృష్టితో "కొందరు నెల్లూరు గొప్పవారు" అను శీర్షికతో 'రాజమంత్రప్రవీణ - పల్లె చెంచల్రావుగారు', 'వేదము వేంకటరాయశాస్త్రులు గారు' , 'వెన్నెలకంటి దరరామయ్య గారు', 'శనగవరపు పరదేశిశాస్త్రులు గారు'వంటి మహనీయుల పవిత్రజీవిత చరిత్రములను వ్రాసి ప్రచురించారు. మరియు భరతముని ప్రణీత నాట్యశాస్త్రములోని చతుర్ధాధ్యాంతర్గత తాండవ లక్షణమును విలక్షణముగా వివరములతో ఆంగ్లేయ భాషలోకి అనువదించారు. ఈ గ్రంథము1936సం. లో అన్నామలై ఆచార్యునిగా నుండిన మాన్యులు శ్రీ. బిజయేటి నారాయణస్వామి నాయుడు గారు ప్రకటించినారు. (This book was available in Ethnological Dance centre- New York- Is the school of Natya Founded by La Meri and Ruth St. Denis). సంస్కృత రామాయణంలోని లోకోక్తులు, శబ్దరత్నాకరములో లేని కొన్ని మాటలు వాటి అర్థములు వీరి అముద్రిత రచనలలో కొన్ని.
వీరు ఆజానుబాహువులు. మంచి దేహపుష్ఠి కలవారు. నిరంతరవిద్యావ్యాసంగపరాయణులు. వీరు తమ 82వ యేట 1949, జూన్ 9న మరణించారు.
1.1950 భారతి మాస సంచిక.
వడ్డే సిరి
శ్రీమతి సిరి వడ్డే వర్థమాన తెలుగు కవయిత్రి మరియు రచయిత్రి.
సిరి వడ్డే కలం పేరు సిరి. ఆమె ముఖ్యంగా కవితలు, గజల్ గీతాలు, వ్యాసాలు రాస్తుంటారు. ప్రేమ, విరహం, వేదన, ఆరాధన లాంటి ఎన్నో భావాలు ఆమె రచనల్లో ఎక్కువగా కనిపిస్తుంటాయి. అనేకమైన ఏకవాక్య కవితలు, దీర్ఘకవితలు, మనోహరమైన గజల్ గీతాల్ని రచించారు ఈమె. అనేక విషయాలపై ఈమె వ్రాసిన వ్యాసాలు వివిధ దేశ విదేశీ పత్రికలలో మరియు అంతర్జాల పత్రికలలో ప్రచురితమయ్యాయి.
విదేశాలలో ఉంటూ కూడా మాతృభాష మీద ఉన్న మమకారంతో తెలుగు సాహిత్య రచనలు చేస్తున్నారు. ఈమె 2015లో 'సిరిమల్లెలు' అనే సహస్ర ఏకవాక్య కవితల సంపుటి వెలువరించారు.
పొట్టిసుబ్బయ్యపాలెం
"పొట్టిసుబ్బయ్యపాలెం" ప్రకాశం జిల్లా వేటపాలెం మండలానికి చెందిన గ్రామము.
ఈ గ్రామాన్ని ఆకర్షణీయ గ్రామం (స్మార్ట్ విలేజ్) గా తీర్చిదిద్దటానికై, ఈ గ్రామాన్ని ఒంగోలు సంయుక్త కల్ర్క్టరు శ్రీ హరి జవహర్ లాల్, దత్తత తీసుకున్నారు. [1]
[1] ఈనాడు ప్రకాశం; 2015, జూలై-15; 11వపేజీ.
అమ్మోనియం బైకార్బొనేట్
అమ్మోనియం బైకార్బోనేట్ ఒక రసాయన సమ్మేళన పదార్థం.IUPAC ప్రకారం దీనిని అమ్మోనియం హైడ్రోజన్ కార్బోనేట్ అంటారు.అంతియే కాకుండా బైకార్బోనేట్ ఆఫ్ అమ్మోనియాఅనికూడా వ్యవహరిస్తారు.
రంగులేని /వర్ణ రహిత ఘన పదార్థం. రసాయనికంగా ఇది అమ్మోనియం యొక్క బైకార్బోనేట్ లవణం. ఇది కార్బన్ డై ఆక్సైడ్/బొగ్గుపులుసు వాయువు, నీరు, అమ్మోనియాగా వియోగం పొందును. ఈ సమ్మేళం రసాయనిక ఫార్ములా (NH) HCOలేదా NHCO. అణుభారం 79.056 గ్రాములు/మోల్. సాంద్రత 1.586 గ్రాములు/సెం.మీ. ద్రవీభవన ఉష్ణోగ్రత 41.9 °C, ఈ ఉష్ణోగ్రత వద్ద అమ్మోనియం బైకార్బోనేట్ రసాయనిక వియోగం చెందును. నీటిలోదారాళంగా కరుగుతుంది. నీటి యొక్క ఉష్ణోగ్రత పెరిగే కొలది, అమ్మోనియం బై కార్బోనేట్‌ యొక్క నీటిలో కరుగుదల శాతం పెరుగుతుంది.
0 °C నీటి ఉష్ణోగ్రత వద్ద, 100 మీ.లీ.నీటిలో 11.9 గ్రాములు కరుగగా, 20 °C వద్ద 21.6 గ్రాములు, 40 °C వద్ద 36.6 గ్రాములు నీటిలో కరుగును. మిథనాల్ లో ఈ ఈసమ్మేళనం కరుగదు.
కార్బండై ఆక్సైడ్ ను, అమ్మోనియాను సంయోగం చెందించి అమ్మోనియం బైకార్బోనేట్ ను ఉత్పత్తి చెయ్యుదురు.
అధిక ఉష్ణం వద్ద అమ్మోనియం బై కార్బోనేట్ అస్థిరమైనది, అస్థిరమైనది కావున అమ్మోనియా, కార్బన్ డైఆక్సైడ్‌లసంయోగ చర్యసమయంలో ద్రవం తక్కువ ఉష్ణోగ్రత కలిగి ఉండేలా చూడాలి. రసాయన చర్యానంతరం తెల్లనిఘన అవక్షేపముగా అమ్మోనియం బై కార్బోనేట్ ద్రవంలో ఏర్పడుతుంది. 1997 లో 100,000 టన్నుల అమ్మోనియం బై కార్బోనేట్ ను పైన పేర్కొన్న పద్ధతిలో ఉత్పత్తి చేసారు.
అమ్మోనియా వాయువును గాఢత కలిగిన సెసిక్యుకార్బోనేట్ జల ద్రావణం (2:1:1నిష్పత్తిలో (NH) HCO, (NH)2CO, మరియుHO కలిగిన జల ద్రావణం) లోకి పంపడం వలన దానిని సాధారణా అమ్మోనియం కార్బోనేట్ ( (NH)2CO) గా మార్చుతుంది.30°Cద్రావణ ఉష్ణోగ్రత వద్ద అమ్మోనియం కార్బోనేట్‌ స్పటిక స్థితిలో ఏర్పడుతుంది. ఏర్పడిన అమ్మోనియం కార్బోనేట్‌కు గాలి తగిలే లాచేయ్యడం వలన, అధికంగా ఇన్న అమ్మోనియాను కోల్పోయి అమ్మోనియం బై కార్బోనేట్ గా పరివర్తన చెందుతుంది.
అమ్మోనియం బై కార్బోనేట్ నీటిలో కరుగు తుంది, నీటిలో కరగడం వలన క్షార ద్రవాన్ని ఏర్పరచును. ఇది ఎసిటోన్ మరియు ఆల్కహాల్ లలో కరుగదు. 36°Cకన్నా ఎక్కువ ఉష్ణోగ్రత వద్ద అమ్మోనియం బై కార్బోనేట్ అమ్మోనియా, బొగ్గుపులుసు వాయువు మరియు నీరుగా వియోగం చెందును. వియోగ చర్య ఉష్ణ గ్రహాక (endothermic) ప్రక్రియ కావటం వలన నీటి యొక్క ఉష్ణోగ్రత తగ్గుతుంది.
ఆమ్లాలతో చర్య ఫలితంగా కార్బన్ డైఆక్సైడ్/బొగ్గుపులుసు వాయువు ఉత్పత్తిఅగును.
క్షారాలతో చర్యా ఫలితంగా అమ్మోనియా విడుదల అగును.
అమ్మోనియం బై కార్బోనేట్ పదార్థం, క్షారమృత్తిక లోహాల సల్ఫేట్‌లతో చర్య జరపడం వలన క్షార మృత్తిక లోహాల కార్బోనేట్ లు అవక్షేపగా ఏర్పడును.
క్షారలోహ హలైడులతో అమ్మోనియం బై కార్బోనేట్‌ చర్యవలన క్షారలోహబై కార్బోనేట్‌లు, అమ్మోనియం హాలైడ్‌లు ఏర్పడును.
ఆహార పదార్థాలను ఉత్పత్తి చెయ్యు పరిశ్రమలలో అమ్మోనియం బై కార్బోనేట్ నువుద్ధారణకారకంగాఉపయోగిస్తారు.కొన్నిరకాలవంటలలో (కేకులు) మరియు టపాసులలోఉపయోగిస్తారు.బేకింగు పరిశ్రమలలో ఉపయోగిస్తారు.
అమ్మోనియం బై కార్బోనేట్ చర్మం, కళ్ళు, మరియు శ్వాసమండలము పై ప్రకోపనకారి/తాపజనక లక్షణాలను చూపును. అమ్మోనియం బై కార్బోనేట్ ప్రభావానికి గురైన వెంటనే లేదా కొంత సమయం తరువాత స్వల్ప కాలిక అనారోగ్యం పొందే అవకాశం ఉంది. అమ్మోనియం బై కార్బోనేట్ ధూళిని పీల్చిన ముక్కుకు, గొంతుకు ఉపిరితిత్తులకు మంటను నొప్పినికలిగించును. చీకాకుకలుగును. మరియు దగ్గు వచ్చును. తాత్కాలికంగా ఉపిరి పీల్చడం ఇబ్బందిగా ఉండును.
పలుమార్లు అమ్మోనియం బై కార్బోనేట్ ప్రభావానికి లోనైనా శ్వాసనాల జబ్బుగా మారి దగ్గు వచ్చును.
పి.చెందూర్ పాండియన్
పి.చెందూర్ పాండియన్ (1949 or 1950 – 11 జూలై 2015) భారతీయ రాజకీయనాయకుడు మరియు తమిళనాడు రాష్ట్ర అసెంబ్లీలో శాసనసభ్యులు.
దేవాదాయ శాఖ మాజీ మంత్రి.తిరునల్వేలి జిల్లా కడయనల్లూరు అసెంబ్లీ నియోజకవర్గం నుంచి తొలిసారిగా శాశన సభకు చెందూర్ పాండియన్ ఎన్నికయ్యారు ఆయన తమిళనాడు ప్రభుత్వంలో దేవాదాయ శాఖ మాజీ మంత్రిగా యున్నారు. ఆయన అన్నా డి.ఎం.కె పార్టీ సభ్యులు.
2013 మార్చి 1 న ఆయన తమిళనాడు టూరిజం మంత్రిగా పదవి స్వీకరించారు. పార్టీకి ఆయన అందిస్తూ వచ్చిన సేవలకు గుర్తింపుగా తొలిసారి శాసన సభ్యులు కాగానే, మంత్రి చాన్స్ సైతం దక్కింది. రాష్ట్ర మంత్రి వర్గంలో పలు సార్లు మార్పులు జరిగినా, పలువురికి ఉద్వాసనలు లభిం చినా, చెందూర్ పదవి మాత్రం పదిలంగా ఉంటూ వచ్చింది. శాఖల్లో మాత్రం మార్పులు జరుగతూ వచ్చి చివరకు రాష్ర్ట దేవాదాయ శాఖ మంత్రిగా చెందూర్ కొనసాగుతూ వచ్చారు.
2015 సంక్రాంతి ముందు రోజు సచివాలయంలో విధులకు హాజరైన ఆయన అస్వస్థతకు లోనయ్యారు. గుండె నొప్పి రావడంతో నగరంలోని గ్రీమ్స్ రోడ్డులో ఉన్న ఓ ఆసుపత్రిలో చేర్పించారు. ఆ రోజు నుంచి ఆయన ఆసుపత్రికే పరిమితం అయ్యారు. గుండెకు శస్త్ర చికిత్సలు జరిగాయి. అయినా, ఆయన కోలుకోలేదు.చివరకు మృత్యువుతో పోరాడి 11 జూలై 2015 న మరణించారు.
పెనుగొండ లక్ష్మీనారాయణ
పెనుగొండ లక్ష్మీనారాయణ అభ్యుదయకవి. ప్రముఖ న్యాయవాది. శ్రామిక పక్షపాతి. అభ్యుదయ రచయితల సంఘం (అరసం) జాతీయ కార్యదర్శిగాను, ఆంధ్రప్రదేశ్ రాష్ట్ర అధ్యక్షుడిగాను పనిచేస్తున్నాడు.
ఇతడు 1954, అక్టోబర్ 24వ తేదీన గుంటూరు జిల్లా, నూజెండ్ల మండలం చెరువుకొమ్ముపాలెం గ్రామంలో ఒక మధ్య తరగతి రైతు కుటుంబంలో జన్మించాడు. పెనుగొండ లింగమ్మ, గోవిందరెడ్డి ఇతని తల్లి దండ్రులు. బి.ఎ., బి.ఎల్ చదివాడు. న్యాయవాద వృత్తిని చేపట్టాడు. ఇతని భార్య పేరు ఉప్పుటూరి గీత. ఈమె ఉపాధ్యాయినిగా పనిచేస్తున్నది. ఇతనికి ఒక కుమారుడు, ఒక కుమార్తె ఉన్నారు.
రచయితగా
సంపాదకుడిగా
సొబ్బాల
"సొబ్బాల" కృష్ణా జిల్లా గంపలగూడెం మండలానికి చెందిన గ్రామం.
సముద్రమట్టానికి 73 మీ.ఎత్తు Time zone: IST (UTC+5:30)
నూజివీడు, పాల్వంచ, జగ్గయ్యపేట, ఖమ్మం.
ఎ.కొండూరు, తిరువూరు, మధిర, యెర్రుపాలెo.
పెనుగొలను, ఉట్కూర్ నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 60 కి.మీ. 
ఎర్రకుంట చెరువు.
2013, జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ పంగులూరి రాంబాబు, సర్పంచిగా ఎన్నికైనారు. [1]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు అమరావతి; 2015, జూలై-17; 9వపేజీ.
[2] ఈనాడు కృష్ణా; 2016, నవంబరు-30; 15వపేజీ.
చార్లెస్ కొరియా
చార్లెస్ కొరియా (1 సెప్టెంబరు 1930 – 16 జూన్ 2015) భారతదేశపు అత్యుత్తమ ఆర్కిటెక్టు.ఆయన అపురూప కట్టడాల రూపశిల్పి, నగర, పట్టణ అభివృద్ధి ప్రణాళికలలో అనేక నూతన ఒరవడులను సృష్టించిన సృజనశీలిగా ఆయన ప్రసిద్ధి చెందారు. ఆయన పట్టణాలలోని పేదప్రజల అవసరాలకు అనుగుణంగా వివిధ సాంప్రదాయ పద్ధతులను నిర్మాణాలలో ఉపయోగించేవారు.
తన విశిష్ట సేవలకు 1972లో పద్మశ్రీ, 2006లో పద్మ విభూషణ్, ఆగాఖాన్ అవార్డు లాంటి అత్యున్నత అవార్డులతోపాటు పలు జాతీయ, అంతర్జాతీయ పురస్కారాలను అందుకొన్నారు.1984లో రాయల్ గోల్డుమెడల్ను అందుకున్నారు. జపాన్ ప్రీమియం ఇంపీరియల్, రాయల్ ఇన్‌స్టిట్యూట్ ఆఫ్ బ్రిటిష్ ఆర్కిటెక్ట్ రాయల్ గోల్డ్ మెడల్ పురస్కారంతో సత్కరించింది. చార్లెస్‌ను బ్రిటిష్ ఆర్కిటెక్ట్స్ సంస్థ భారత దేశపు గొప్ప ఆర్కిటెక్ట్ అంటూ కీర్తించింది.
చార్లెస్ 1930 సెప్టెంబర్ 1న సికింద్రాబాద్‌లో జన్మించారు. ముంబైలోని సెయింట్ జేవీయర్ కాలేజీ, అమెరికాలోని మిచిగన్(1949–53), ప్రతిష్ఠాత్మక మస్సాచుస్సెట్స్ ఇన్‌స్టిట్యూట్ ఆఫ్ టెక్నాలజీలో(1953–55) విద్యనభ్యసించారు.1958లో ఆయన బొంబాయి లో ఆర్కిటెక్ట్ ప్రస్థానాన్ని ప్రారంభించాడు. ఆయన జూన్ 16 2015 న మరణించారు.
కొరియా ప్రపంచ వ్యాప్తంగా ప్రసిద్ధ నిర్మాణశిల్పిగా పేరుపొందాడు.తక్కువ ఖర్చుతో పేదల సొంతింటి కలను సాకా రం చేయడానికి ప్రణాళికలు రూపొందించడమేగాక, దేశవిదేశాల్లో అద్భుతమైన కట్టడాలకు రూపకల్పన చేసి అంతర్జాతీయంగా పేరు ప్రఖ్యాతులు పొందారు.
ఆయన మొదటి ముఖ్య ప్రాజెక్టు అహ్మదాబాదు లోని సబర్మతి ఆశ్రమం వద్ద నిర్మించిన "మహాత్మాగాంధీ సంగ్రహాలయ" (మహాత్మాగాద్ంహీ మెమోరియల్)(1958–1963), తరువాత ఆయన 1967లో భోపాల్ లో మధ్యప్రదేశ్ లెజిస్లేటివ్ అసెంబ్లీని రూపొందించారు. ఆయన న్యూఢిల్లీలోని నేషనల్ క్రాఫ్ట్స్ మ్యూజియంను రూపొందించారు. తదుపరి భారత్ భవన్, బోస్టన్‌లో మిట్స్ బ్రెయిన్ అండ్ కాగ్నిటివ్ సైన్సెస్ సెంటర్, మధ్యప్రదేశ్ అసెంబ్లీ భవనాలను అద్భుతంగా రూపొందించడంలో ఆయన ప్రధాన పాత్రవహించారు.
ఆయన 1970లో సముద్రం తీరం నుంచి ముంబయి వరకు కొత్తగా నిర్మించిన నవీ ముంబయి నగరానికి చీఫ్ ఆర్కిటెక్ట్ గా వ్యవహరించారు. విలాసవంతమైన భవనాలకే కాకుండా… గ్రామీణ ప్రాంతాల్లో తక్కువ ఖర్చుతో సౌకర్యవంతమైన ఇళ్ల నిర్మించడంలో ఆయన ప్రత్యేక గుర్తింపు పొందారు.1985 అప్పతి భారత ప్రధాని రాజీవ్‌గాంధీ ఆయనను జాతీయ పట్టణాభివృద్ది సంస్థకు మొదటి ఛైర్మన్ గా నియమించారు... 
1984లో ఆయన "అర్బన్ డిజైన్ రీసెర్చ్ ఇనిస్టిట్యూట్" ను బొంబాయిలో ప్రారంభించారు. నాలుగుదశబ్దాలుగా ఆయన మూడవ ప్రపంచంలోని పట్టణ ప్రజలకు తక్కువ ఖర్చుతో గృహాలనిర్మాణం కొరకు ప్రణాళికలు రూపొందిస్తున్నారు.
2005 నుండి ఆయన ఢిల్లీ అర్బన్ ఆర్ట్స్ కమిషన్ కు చర్మన్ గా వ్యవహరిస్తున్నారు.
డిసెంబరు 18 2011 న లివరేషన్ ఆఫ్ గోవా ఉత్సవాల సందర్భంగా గోవాలోని అత్యున్నత పురస్కారమైన "గోమంత్ విభూషన్" అందుకున్నారు. 2013లో రాయల్ ఇనిస్టిట్యూట్ ఆఫ్ బ్రితిష్ ఆర్కిటెక్ట్స్ నివహించిన ఎగ్జిబిషన్ లో " చార్లెస్ కొరియా-భారతదేశ అత్యున్నత ఆర్కిటెక్ట్" అని ఆయన నూతన పట్టణాలను రూపొందించడంలో ప్రభావితం చేసిన భారతీయ ఆర్కిటెక్ట్ గా కొనియాడారు.
ఆయన కెనడా దేశంలోని టొరాంటో లో కొత్త ఇస్లామిక్ సెంటరు ప్రాజెక్టును నిర్వహించారు. లిస్బన్ లోని ఛాంపలిమాడ్ సెంటర్ ప్రారంభోత్సవంలో అక్టోబరు 5 [2010]] న పోర్చుగీసు ప్రెసిడెంట్ చే ఆహ్వానింపబడ్డారు.
ఆర్.ఎస్.హైమవతి
ఆర్.ఎస్.హైమవతి ప్రముఖ రచయిత్రి.
హైమావతి నరసాపురం తాలూకా భీమవరం గ్రామంలో ఆగష్టు 15 1942 న దీదువాను కామేశ్వరమ్మ మరియు దీదువాను నరసింహారావు దంపతులకు జన్మించారు. వారి కుటుంబం మధ్యతరగతి వ్యవసాయకుటుంబం.ఆమెకు నలుగురు అక్కలు, ముగ్గురు అన్నలు ఉన్నారు.ఆమె వారి సహోదరులలో చివరిది.
ఆడపిల్లకి చదువెందుకనే పాతకాలపు సాంప్రదాయాలవల్ల వారితండ్రి కుమారుల చదువులకోసం నరసాపురంలో కాపురంపెట్టినా వాళ్ళని చేర్చిన స్కూల్లో కుమార్తెలను చేరిస్తే డబ్బుకట్టాలి దండగ అని అప్పుడే పంచాయతీవారు ఆడపిల్లల చదువుల్ని ప్రోత్సహించేందుకు పెట్టిన జీతం కట్టక్కరలేని స్కూలులో జేర్చారు. అదీ వారి తల్లి ప్రోద్బలంతో జరిగింది. అక్కడ ఎనిమిదవ తరగతి పూర్తయ్యాక ఆడపిల్లల ప్రభుత్వవిద్యాలయంలో తొమ్మిదవతరగతిలోచేర్చారు. తరవాత కుటుంబంలో ఒడిదుడుకులు, ఆర్థిక సమస్యలూ ఎదురవడంవల్ల ఆమె చదవు ఆగిపోయింది . ఏడెనిమిది సంవత్సరాల తరవాత ఆంధ్రా మెట్రిక్లేషన్ ప్రైవేట్ గా చదివి పాసై ఎలాగో ఇంట్లో అందర్నీ ఒప్పించి నరసాపురం కాలేజీలో పి .యు .సిలో చేరడం జరిగింది . అప్పటికి అన్నలు ఉద్యోగంలో చేరడంవల్ల కాస్త ఆర్థిక ఇబ్బందులు సర్దుకున్నాయి.
1967 లో ఆమె వివాహం "రెట్టి గంటి సీతా రామ సత్యనారాయణ రావు"తో జరిగింది. ఆయన యునైటెడ్ ఇండియా ఇన్సూరెన్స్ కంపెనీలో హైదరాబాదు, చెన్నై లలో వివిధ వృత్తులు చేపట్టి 1996లో రిటైరయ్యారు. వారికి ముగ్గురు పిల్లలు .ఇద్దరు అమ్మాయిలు, ఒక అబ్బాయి. పిల్లలు కాస్త పెద్దవాళ్ళయి స్కూలుకి వెళ్ళడం మొదలెట్టాక తిరిగి బి ఎ ప్రైవేటుగా చదివి ఉస్మానియా యూనివర్సిటీ నించీ 1978లో డిగ్రీ తీసుకోడం జరిగింది.ఆ సమయంలో ఆమె భర్త అక్కడే ఉద్యోగం చేస్తూండేవారు.తరవాత చెన్నైకి తిరిగి బదిలీ కావడంతో చెన్నై వచ్చి వారు స్థిరపడడం జరిగింది.
ఆమె కలంపట్టింది 1981లో! మొదటి కథ అప్పటి మహిళా మాసపత్రిక వనితలో (జూలై 1981) ఫొటోతో కూడిన పరిచయంతో ప్రచురింప బడింది. ఆకథకి నేపథ్యం స్వంత రెండవ అక్క జీవితమే! మూడు, నాలుగు సంవత్సరాల వయస్సులోవుండగా అక్కకి భర్తపోయి ఏడాది పిల్లవాడితో ఇంటికి రావడం, (అక్కవయస్సు అప్పుడు పద్దెనిమిది ) అక్క అస్తమానం ఏడుస్తూ ఉండడం, బ్రాహ్మణ కుటుంబంలో ఆనాటి ఆచారాలు చూస్తూ ఎదుగుతున్నకొద్దీ మనసు దహిస్తున్నా ఎమీచేయలేని పరిస్థితి. మనసులో ముద్రించుకుపోయిన అక్క విషాధ గాధే ఆకథ.
మూఢ నమ్మకాలతో మడులూ, ఆచారాల పేరిట జరుగుతున్న అన్యాయాలని ఎత్తి చూపడమే ద్యేయంగా చాలారచనలు సాగాయి. ఎక్కడఏ అన్యాయం కళ్ళ బడినా అది ఓ రచన సృష్టించందే ఆమెకి తోచేదికాదు. ఆవిధంగా వివిధ పత్రికలలో వచ్చిన కథలు, రేడియోలో ప్రసారమైన కథలు వందకి చేరుకుంటే. పదిహేడు నాటికలు ఆలిండియా రేడియోలో ప్రసార మయ్యాయి. ఆంధ్రప్రదేశ్ ప్రభుత్వం వారు పెట్టిన రకరకాల పోటీలలో ఒకనాటికకీ, ఒక జన్గిల్కీ బహుమతులు లభించాయి (2006లో). వివిధ పత్రికలలో వెలుగు చూసిన కవితలు ముఫైకి చేరుకోగా బాలజ్యోతి లాంటి పిల్లల పత్రికల్లో కథలు ఓపది దాటితే నాలుగైదు గేయాలు, ఓ నవల ప్రచురితమయ్యాయి. ఇక వ్యాసాలు వివిధ పత్రికలలో మొత్తం అరవై చేరుకున్నాయి. ఇక నవలలు మూడు వెలుగు చూశాయి. మూడూ కూడా ఆంధ్ర భూమి డైలీలో పోటీల్లో సాధారణ ప్రచురణకి ఎన్నికైనవే. ఇంచుమించు ప్రచురితమైన అన్నికథలువివిధ పోటీల్లో ఎన్నికైనవే.
మొత్తమ్మీద నవలలు 3.ఒక మినీ నవల, కథలు 100 .వ్యాసాలు 60 కవితలు 30.నాటికలు 18 వెలుగు చూశాయి. పిల్లల గేయాలు, కథలు, నవల కాక.
అలహాబాద్ వేధశాల
అలహాబాద్ అబ్జర్వేటరీ అలహాబాదు నగరానికి వెలుపల ఝుసి ప్రాంతం లో ఉన్నది. ఇది 82.5° తూర్పు రేఖాంశంపై పున్నది. అనగా అంతర్జాతీయ సమయానికి 5 గంటల ముప్పై నిముషాలు ముందు ఉంటుంది.
కె.జి.కన్నబిరాన్
కె.జి.కన్నబిరాన్ (కన్నాభిరాన్ గా సుపరిచితులు) పౌరహక్కుల ఉద్యమనేత మరియు ఆంధ్రప్రదేశ్ హైకోర్టు న్యాయవాది.ఆయన "పీపుల్స్ యూనియన్ ఫర్ సివిల్ లిబర్టీస్" సంస్థకు సహ వ్యవస్థాపకుడు మరియు అధ్యక్షుడు.
ఆయన నవంబరు 9 1929 న తమిళనాడు లోని మధురైలో కందడై గోపాలస్వామి అయ్యంగార్ మరియు పంకజం దంపతులకు జన్మించారు. ఆయన తండ్రి వైద్యులు.కన్నబిరాన్ పూర్వీకులు తమిళులు. తరతరాలుగా ఆయన కుటుంబీకులు నెల్లూరులో జీవిస్తున్నారు. కన్నబిరాన్ విద్యాభ్యాసం నెల్లూరులో చేసారు. ఆయన మద్రాసు విశ్వవిద్యాలయం నుండి ఆర్థిక శాస్త్రం మరియు న్యాయశాస్త్రాలలో పట్టభద్రులైనారు. ఆయన మద్రాస్ బార్ కౌన్సిల్ లో చేరి 1953 నుండి న్యాయవాద వృత్తిని ఆయన మామయ్య అయిన రాజప్ప అనే వకీలి వద్ద చేపట్టారు.మొదటిరోజుల్లో ఆర్థికమైన ఇబ్బందులు చాలా పడి చివరికి న్యాయవాదిగా హైదరాబాదులో నిలదొక్కుకొన్నారు. 1970ప్రాంతాల్లో హైదరాబాదులో న్యాయవాదులు కొంతమంది కూడి రాష్ట్రంలో జరుగుతున్న నిర్బంధకాండలకు వ్యతిరేకంగా పనిచేయడానికి నక్సలైట్ డిఫెన్స్ కౌన్సిల్‌ని ఏర్పాటు చేసి, దానికి కన్నబిరాన్‌గార్ని అధ్యక్షుడిగా ఎన్నుకొన్నారు. వీరందరూ కలిసి పార్వతీపురం, హైదరాబాద్ కుట్రకేసుల్లో డిఫెన్స్ న్యాయవాదులుగా వ్యవహరించసాగారు. అప్పుడు మొదలైన పౌరహక్కుల ఉద్యమం ఈరోజు ఉన్న స్థితికి రావటానికి ముఖ్యుల్లో ఒకరు శ్రీ కన్నబిరాన్. ఎమర్జెన్సీ రోజుల్లో డిటెన్యూలుగా ఉన్నవారి తరపున వాదించటానికి మిగిలిన ఒకే లాయరు శ్రీ కన్నబిరాన్. ఎమర్జెన్సీ తర్వాత ఆంధ్ర ప్రదేశ్ పౌరహక్కుల సంఘం (AP Civil Liberties Committee, APCLC) కు పదిహేనేళ్ళు అధ్యక్షుడిగా పనిచేశారు. దాదాపు అన్ని పౌరహక్కుల సంస్థలతోనూ, కార్యకర్తలతోనూ మంచి సంబంధాలు ఉన్నాయి. పి.యు.సి.ఎల్ దేశ స్థాయి కార్యవర్గ సభ్యులు.
పోలీసులు తప్పుడుకేసులు పెట్టినప్పుడు ఆయన ఎంతో చాకచక్యంగా వాటిలోని లొసుగుల్ని బయటపెట్టేవారు. కన్నబిరాన్‌గారి జీవితమంతా రూల్ ఆఫ్ లాని నిష్పాక్షికంగా అమలుచేయటం గురించే. ఒకవేళ ఆ ‘లా’యే న్యాయంగా లేకపోతే దాన్ని ప్రజాస్వామిక పద్ధతిలో సరిచేయటం గురించే.
ఆయన మద్రాసులో న్యాయవాద వృత్తి మొదలుపెట్టి అనతికాలంలో హైదరాబాదుకు మార్చారు.
కన్నబిరాన్ 1960ల ప్రారంభంలో న్యాయవాదిగా ఆంధ్రప్రదేశ్ హైకోర్టులో చేరారు. ఆయన మానవహక్కులు, రాజకీయ ఖైదీల కేసులను వాదించేవారు.ఆయన "పీపుల్స్ యూనియన్ ఫర్ సివిల్ లిబర్టీస్" సంస్థకు సహ వ్యవస్థాపకుడు మరియు అధ్యక్షుడు. ఆయన అనేక ఎన్‌కౌంటర్ కేసులను వాదించారు. వాటిలో నాలుగు కేసులు ముఖ్యమైనవి. వాటిలో శ్రీకాకుళం జిల్లాలోని పార్వతీపురం, తరిమెల్ల నాగిరెడ్డి, సికింద్రాబాదు మరియు రామ నగర్ కేసులు.
ఆయన "పీపుల్స్ యూనియన్ ఫర్ సివిల్ లిబర్టీస్" (PUCL) ను రాజకీయ భావజాలలకు భిన్నంగా ప్రారంభించారు. ఆయన పౌర స్వేచ్ఛ మరియు మానవ హక్కులు కోసం వివిధ రాజకీయ పార్టీల నేతలను ఒకే వేదికమీదకు తెచ్చి పోరాడారు. ఆయన పి.యు.సి.ఎల్ లోని జాతీయ ఎగ్జిక్యూటివ్ లలో ఒకరు. ఆయన పి.యు.సి.ఎస్ కు 1995 నుండి 2009 వరకు అధ్యక్షునిగా యున్నారు.
ఆయన "ద వేజెస్ ఆఫ్ ఇంపునిటీ-పవర్,జస్టిస్ అండ్ హ్యూమన్ రైట్స్" అనే పుస్తకాన్ని ప్రచురించారు.
ఆయన తన 81వ యేట అనారోగ్యంతో హైదరాబాదులో మరణించారు.
తాడిగిరిపాడు
"తాడిగిరిపాడు" గుంటూరు జిల్లా కొల్లూరు మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
కాళ్ళ వీరభద్రయ్య
కాళ్ళ వీరభద్రయ్య (బద్రి గా సుపరిచితుడు) టీవీ 9 న్యూస్ చానల్ లో న్యూస్‌ రీడర్‌.
ఆయన వీరరాఘవులు, లీలావతి దంపతులకు 1977 ఏప్రిల్ 11 న పశ్చిమగోదావరి జిల్లా ఉంగుటూరు గ్రామంలో జన్మించారు. బద్రి అసలు పేరు వీరభద్రయ్య. అందరూ బద్రి అని పిలుస్తుంటారు. ఆయన స్వగ్రామం ఉంగుటూరు అయినప్పటికీ ఆయన అమ్మమ్మ, తాతయ్యలు అచ్యుత సుబ్బలక్ష్మి, శేషారావులది ఆవపాడు కావడంతో చిన్నప్పుడు ఇక్కడే గడిపారు. అతని మేనమామ అచ్యుత పెద పోలియ్య కుమార్తె లక్ష్మీసుజాతను వివాహమాడారు. బద్రి తండ్రి కాళ్ళ వీరరాఘవులు ఎలక్ట్రీషియన్‌గా పని చేసేవారు. పదేళ్ల క్రితం వరకు ఉంగుటూరు, ఆవపాడుల్లో గడిపిన బద్రి ఆ తరవాత తండ్రితో సహా విజయవాడ వెళ్లారు. మొదట విజయవాడ సిటీ కేబుల్‌లో న్యూస్‌ రీడర్‌గా కెరీర్‌ను ప్రారంభించిన బద్రి టీవీ9 ప్రారంభం నుండి కూడా న్యూస్‌ ప్రజెంటర్‌గా పనిచేస్తూ వస్తున్నారు.
ఆయన ఇంజనీరింగ్ గ్రాడ్యుయేట్. ఆయనకు తెలుగు భాషపై ఉండే పట్టు వలన ఆయన వార్తా బృందంలో సభ్యునిగా ఎదిగాడు. ఆయనకు రాజకీయ అంశాలతోపాతు సినిమాలపై కూడా ఆసక్తి ఎక్కువ ఉండేది. అదే విధంగా సంగీతం నుండి క్రీడాంశాల వరకు ప్రత్యేక ఆసక్తి కనబరచేవాడు. టీ.వి.9 లో బద్రి ప్రొఫైల్
ఫిబ్రవరి 8 2015 న ఆదివారం ఉదయం పెళ్ళికి వెళ్లి వస్తూ ప్రమాద వశాత్తు మరణించాడు. బద్రి ఆదివారం ఉదయం తన కుటుంబంతో కలిసి పెళ్ళి నుండి తిరిగి కార్లలో వస్తున్నారు. కారును స్వయంగా బద్రి నడుపుతున్నాడు. పశ్చిమ గోదావరి జిల్లా ద్వారక తిరుమల సమీపానికి రాగానే అనుకోకుండా కారు టైరు పేలడంతో కారు అదుపు తప్పి రోడ్డు పక్కన ఉన్న చెట్టును ఢీ కొట్టింది. దానితో డ్రైవింగ్‌ సీటులో ఉన్న బద్రి అక్కడిక్కడే మరణించాడు. కారులో బద్రితో పాటు ఆయన భార్య, ఇద్దరు కుమారులు కూడా ఉన్నారు. పెద్ద కుమారుడు కూడా కొంత సమయానికి మరణించాడు.
అమ్మోనియం హైడ్రాక్సైడ్
అమ్మోనియం హైడ్రాక్సైడ్ లేదా అమ్మోనియా ద్రావణం ఒక రసాయనిక సమ్మేళన ద్రావణం. అమ్మోనియం హైడ్రాక్సైడ్ ను ఇంకా అమ్మోనియా వాటర్,అమ్మోనికల్ లిక్వర్,ఆక్వా అమ్మోనియా, అక్వియాస్ అమ్మోనియా అనికూడా వ్యవహరిస్తారు.
అమ్మోనియం హైడ్రాక్సైడ్ అనునది నీటిలో కరిగిన అమ్మోనియా కలిగిన ద్రావణం. దీనిని రసాయనికంగా NH(aq). పదంతో సూచించడం జరుగుతుంది. అమ్మోనియం హైడ్రాక్సైడ్అనుపదం క్షార సమ్మేళన మని సూచించినప్పటికీ ద్రావణం నుండి NHOH, అయానులు గుర్తించ స్థాయిలో కనిపించవు, అతి ఎక్కువ సజల ద్రావణంలో తప్ప. ఇది ఘాటైన వాసన కలిగి ఉన్నది. నీటిలో కలుస్తుంది. ద్రవీభవన స్థాన౦ −57.5°C (−71.5°F; 215.7 K)(25%).సాంద్రత 0.91 g/cm(25 %)లేదా0.88 g/cm(32 %).
సజల ద్రావణంలో అమ్మోనియా నీటిని deprotonate చేయడంవలన కొద్ది ప్రమాణంలో ద్రావణం లో అమ్మోనియా, హైడ్రాక్సైడ్ అయానులను ఏర్పరచును.
1M(M=మొలాలిటి)అమ్మోనియా సోల్యుసన్ లో 0.42% అమ్మోనియా గా పరివర్తించబడును.ఇది 11.63 pHద్రావణానికి తుల్యం. దీని యొక్క క్షార అయానికరణ స్థిరాంకం
మిగతా వాయువుల వలె ద్రావణుల ఉష్ణోగ్రత పెరిగే కొలది అందులో వాయువుల ద్రావణియతశాతం తగ్గిన విధంగానే, ద్రావణుల ఉష్ణోగ్రత పెరిగే కొలదివాటిలో అమ్మోనియా హైడ్రోక్సైడ్ ద్రావనియత శాతం తగ్గుతూ వస్తుంది. అలాగే అమ్మోనియా గాఢత పెరిగే కొలది అమ్మోనియా ద్రావణిసాంద్రత తగ్గుతూ వస్తుంది. 15.6°C (60.1°F)వద్ద అమ్మోనియా అమ్మోనియా సాంద్రత 0.88 గ్రాములు/మీ.లీ ఉన్నప్పుడు,ఆ ద్రావణిలో కరిగి ఉన్న అమ్మోనియాశాతం 35%/భారంప్రకారం,(అనగా308 గ్రాములు అమ్మోనియా ఒక లీటరుద్రావణంలో)మరియు ద్రావణంయొక్క మోలారిటి 18 M/లీఉష్ణోగ్రత పెరిగే కొలది సంతృప్త అమ్మోనియా ద్రావణం మోలారిటి తగ్గుతుంది, సాంద్రత పెరుగుతుంది.
అమ్మోనియా ద్రావణాన్ని గృహపరికారాలను శుభ్ర పరచు ద్రవాలలో కలిపివాడెదరు. లేదా నీటిలో కలిపినా అమ్మోనియం హైడ్రాక్సైడును నేరుగా శుద్దికరణకారక ద్రవం గా అమ్మెదరు.పరిశ్రమలలో అల్కైల్అమైన్స్(alkyl amines)తయారు చెయ్యుటకు అమ్మోనియా ద్రావణాన్ని పుర్వగామి(precursor )గా ఉపయోగిస్తారు.
గృహోపకరణవస్తువుల తయారీలో టాన్నిక్ఆమ్లంకలిగినచెక్క /దారువుకు కు చిక్కనిముదురు రంగు వచ్చేలా చెయ్యుటకు అమ్మోనియం హైడ్రాక్సైడ్ను ఉపయోగిస్తారు. ఆహార పదార్థాల తయారీలో,వాటిని పులియ బెట్టు కారకంగా,మరియు ఆమ్లత్వ నియంత్రకం గా అమ్మోనియం హైడ్రాక్సైడ్ఉపయోగిస్తారు.pH నియంత్రించు గుణం కలిగి ఉన్నకారణంగా దీనిని సూక్ష్మజీవనాశక, సూక్ష్మజీవ నిరోధకకారకం గా ఉపయోగిస్తారు.
అమ్మోనియం హైడ్రాక్సైడ్ను పొగాకు పరిశ్రమలో ఆకునకు ప్రత్యేక సువాసన ఇచ్చుటకై చేర్చెదరు.పశువుల దాణాగా వాడు ఎండుగడ్డికి అమ్మోనియా హైడ్రాక్సైడ్ ను చేర్చి ammoniated strawను తయారు చేసి పశువుల దాణాగా వాడుదురు.
ప్రయోగ మరియు పరిశోధన శాలలో సజల అమ్మోనియాను ఆకర్బన రసాయన పదార్థగుణాత్మక విశ్లేషణ (qualitative inorganic analysis)లలో ఉపయోగిస్తారు. ప్రయోగశాలలో దీనిని complexantగా మరియు క్షారముగాఉపయోగిస్తారు. చాలా అమైన్సువలే కాపర్(II)ద్రావనులతోముదురు/గాఢనీలి రంగును కలిగించును. సిల్వర్ ఆక్సైడ్ అవశేషాలను అమ్మోనియా ద్రావణం కరిగిస్తుంది. కాపర్(Cu) వంటి లోహ అయాను సమక్షంలో, అమ్మోనియం హైడ్రాక్సైడ్ను హైడ్రోజన్ పెరాక్సైడ్ నకు కలిపినా వెంటనే,వేగంగా పెరాక్సైడ్ వియోగం చెందును.
హనుమంతు అప్పయ్యదొర
హనుమంతు అప్పయ్యదొర శ్రీకాకుళం జిల్లాకు చెందిన రాజకీయనాయకులు.తొలత టీడీపీ, ఆ తర్వాత కాంగ్రెస్‌, చివరగా జై సమైక్యాంధ్ర పార్టీకి సేవలందించారు. రెండు సార్లు ఎంపీ, ఒకసారి ఎమ్మెల్యేగా పనిచేసిన ఆయన 1984-89 కాలంలో శ్రీకాకుళం లోక్‌సభకు ఎంపీగా వ్యవహరించారు. అటుపై టెక్కలి అసెంబ్లీ స్థానం నుంచి గెలుపొందారు. 
ఈయన శ్రీకాకుళం జిల్లా వజ్రపుకొత్తూరు మండలంలోని బెండి గ్రామంలో ఫిబ్రవరి 81935 న నారాయణదొర, సన్యాసమ్మ దంపతులకు జన్మించారు.ఆయన ప్రాథమిక విద్య తలగాం లోనూ, హైస్కూల్ విద్య టెక్కలిలోను, విశాఖపట్నం ఎ.వి.ఎన్‌ కాలేజీలో బి.ఎ. డిగ్రీ తరువాత ఆంధ్రాయూనివర్సిటీలో న్యాయశాస్త్రం పట్టా చదివారు. అనంతరము సోంపేట, టెక్కలి లో న్యాయవాదిగా ప్రాక్టీస్ చేసారు.
1961 లో బెండి గ్రామానికి సర్పంచ్ గా ఎన్నికయ్యారు. 1981 లో బెండి సమితి ప్రసిడెంట్ అయ్యారు . 1985 లో శ్రీకాకుళం పార్లమెంట్ కు తెలుగుదేశం తరుపున ఎన్నికయ్యారు. 1994 లో ఆంధ్రప్రదేశ్ శాసన సభకు ఎన్నికయ్యారు. ఆంధ్రప్రదేశ్ కన్సర్వేటివ్ కమిటీ కార్యదర్శిగా చేసారు. ఆయన 1985-89 మరియు 1995-99 కాలాలలో ఎం.పిగా పనిచేసారు. ఆయన శ్రీకాకుళం రాజకీయాలలో తెలుగుదేశం పార్తీలోనూ అంరియు కాంగ్రెస్ లోనూ పనిచేసారు. ఆయన వై.ఎస్.ఆర్ కాంగ్రెస్ పార్టీలోనూ చేరారు కానీ మాజీ మంత్రి ధర్మాన ప్రసాదరావుతో వచ్చిన విభేదాల వల్ల ఆ పార్టీని వదిలిపెట్టారు.
ఆయన విశాఖ లోని ప్రైవేటు ఆస్పత్రిలో చికిత్స పొందుతూ శుక్రవారం సెప్టెంబరు 5 2014 న తుదిశ్వాస విడిచారు.
ఆత్మారాం భెండే
ఆత్మారాం భెండే ప్రముఖ రంగస్థల కళాకారుడు. ఆయన సినిమాల్లోనూ నటించాడు. అంతేకాక పలు సినిమాలలో దర్శకునిగా, నిర్మాతగా పనిచేసారు.
ఆయన మే 7 1923 న మహారాష్ట్రలో జన్మించారు. ఆయన ముంబై లోని వీరమాత జిజాబాయి టెక్నలాజికల్ ఇనిస్టిట్యూట్ లో ఇంజనీరింగ్ చదివారు.భెండే ఇండియన్ నేషనల్ థియేటరు నుండి తన నట ప్రస్థానాన్ని ప్రారంభించారు. దూరదర్శన్ లో అనేక లఘు చిత్రాలకు దర్శకత్వం వహించాడు. మరాఠీ చిత్రాలతో పాటు హిందీ, ఇంగ్లీషు సినీ పరిశ్రమలలో కూడా పనిచేసాడు. ఆరు దశాబ్దాలుగా మరాఠీ రంసస్థలంపై తన నటనా ప్రస్థానాన్ని కొనసాగిస్తున్నారు. ఆయన వందలాది మరాఠీ నాటకాలకు నటునిగా, దర్శకునిగా పనిచేసారు. అనేక టెలివిజన్ షోలలోనూ, వాణిజ్య ప్రకటనలలోనూ కనిపిస్తున్న ఈ నటుడు 1954-60 లలో మరాఠీ నాట్యపరిషత్ కు జాయింట్ సెక్రటరీగా ఉన్నారు. ఆయన డా.ఆశా భెండే అనబడే లిల్లీ ఎజెకిల్ ను వివాహం చేసుకున్నారు. ఆమె ప్రముఖ ఇండియన్ జెవిష్ కవి నిస్సిమ్ ఎజెకీల్ యొక్క సోదరి. ఆమె 2010 లో మరణించారు. వారికి ఒక కుమారుడులో భెండే. ఆయన కూడా మరాఠీ నటుడే. ఆయన కూడా 2014 ఏప్రిల్ లో మరణించారు.
ఆత్మారాం భెండేకు నటాచార్య ప్రభాకర్, పజాశేఖర్, రంగభూమి జీవన సాఫల్య పురస్కారం, నాట్యదర్పణ, శంకరరావ్ ఘుణేకర్, నాట్యభూషణ్, చింతామణిరావు కొల్హాట్కర్, నట సామ్రాట్, నానాసాహెబ్ షాటక్ మరియు 2006-07లో మహారాష్ట్ర ప్రభుత్వంవారి రాజ్య సాంస్కృతిక పురస్కారం లభించాయి.
ఆయన పూణె లోని రత్నామెమోరియల్ హాస్పటల్ లో తన 93వ యేట ఫిబ్రవరి 6 2015 న మరణించారు.
విద్యా చరణ్ శుక్లా
విద్యా చరణ్ శుక్లా భారతదేశ రాజకీయనాయకుడు.కేంద్ర మాజీ మంత్రి. భారత జాతీయ కాంగ్రెస్ నాయకుడు.
ఆయన ఆగస్టు 2, 1929లో రాయ్‌పూర్‌లో జన్మించారు. శుక్లా తొమ్మిదిసార్లు లోక్‌సభ సభ్యునిగా ఎన్నికయ్యారు. 1966లో ఆయన ఇందిరాగాంధీ కేబినెట్‌లో హోంశాఖ మంత్రిగా సేవలందించారు. మధ్యప్రదేశ్ రాష్ట్ర తొలి ముఖ్యమంత్రిగా కూడా ఆయన ప్రజలకు తన సేవలందించారు.
ఆయనకు భార్య మరియు ముగ్గురు కుమార్తెలు ఉన్నారు.
ఛత్తీస్‌గఢ్‌లోని బస్తర్ జిల్లాలో కాంగ్రెస్ నేతల ర్యాలీ లక్ష్యంగా మే 252013 న మావోయిస్టులు జరిపిన కాల్పుల్లో శుక్లాతో పాటు పలువురు కాంగ్రెస్ నేతలు తీవ్రంగా గాయపడ్డారు. ఈ దాడిలో సల్వజుడుం వ్యవస్థాపకుడు మహేంద్ర కర్మతోపాటు పీసీసీ చీఫ్ నందకుమార్ పటేల్‌తోపాటు ఆయన కుమారుడు దినేష్ పటేల్ కూడా సంఘటనా స్థలంలోనే మృతి చెందారు. మొత్తం 29 మంది ఇప్పటి వరకు ఈ సంఘటనలో గాయపడ్డారు. శుక్లా జూన్ 11, 2013 న మరణించారు.
అమ్మోనియం డైక్రోమేట్
అమ్మోనియం డైక్రోమేట్ అనునది ఒక రసాయన సమ్మేళనం.
అమ్మోనియం డైక్రోమేట్ ఒక అకర్బన రసాయన సంయోగ పదార్థం. రసాయనిక ఫార్ములా(NH)2CrO. అన్ని డైక్రోమేట్ మరియు క్రోమేట్‌లలో ఉన్న విధంగానే అమ్మోనియం డైక్రోమేట్ సంయోగ పదార్థంలో కుడా క్రోమియం హెక్సా వేలంట్ క్రోమియం అనబడు +6 ఆక్సీకరణ స్థాయిలో బంధం కలిగున్నది. అమ్మోనియం డైక్రోమేట్ సంయోగ పదార్థం అమ్మోనియం మరియు డైక్రోమేట్ అయానులను కలిగున్నది. సాధారణ వాతావరణ ఉష్ణోగ్రత, వత్తిడి వద్ద ఈ సంయోగ పదార్థం ఆరెంజి రంగులో ఉండును.ఆమ్ల గుణంకలిగి యుండును. నీటిలో మరియు ఆల్కహాల్‌లలో కరుగును. అణుభారం 252.07 గ్రాములు/మోల్, సాంద్రత 2.115గ్రాములు/సెం.మీ, ద్రవీభవన స్థానం 180 °C (356 °F;453 K), ఈ ఉష్ణోగ్రత వద్ద అమ్మోనియం డైక్రోమేట్ వియోగం చెందును. అసిటోన్ లో కరుగదు.
అమ్మోనియం డైక్రోమేట్ స్పటికం (C2/c, z=4)ఒకే రకమైన అమ్మోనియం అయానును కల్గి ఉండి(C(2,3))ప్రతి NH అయాన్ కేంద్రం క్రమరహితమైన 8 ఆక్సిజన్ పరమాణులచే ఆవృతమై ఉండును. నత్రజని-ఆక్సిజన్ పరమాణువుల బంధ దూరం ca. 2.83 to ca. 3.17 Å.
పరిశోధన శాలలో అగ్నిపర్వతాల ప్రేలే విధానాన్నిప్రత్యక్షంగా మాదిరి చూపుటకు అమ్మోనియం డైక్రోమేట్ ను ఉపయోగిస్తారు.
అమ్మోనియం నైట్రేట్ వలె అమ్మోనియం డైక్రోమేట్ కూడా థెర్మోడైనమికల్లి అస్థిరమైనది.
అమ్మోనియం డైక్రోమేట్ శక్తి వంతమైన ఆక్సీకరణ కారకం. ఎటువంటి క్షయికరణ కారకంతోనైనా తీవ్రంగా ప్రతి చర్య జరుపును. క్షయికరణ కారకం శక్తి వంతమైయ్యే కొలది చర్యకుడా అంటే తీవ్రస్థాయిలో ఉండును. నూనెలను మరియు ఆల్కహాలుల ఆక్సీకరణను ఉద్దిపం చెయ్యుట కుపయోగిస్తారు.
క్రోమిక్ ఆమ్లాన్ని అమ్మోనియం హైడ్రాక్సైడ్ తో చర్య జరగడం వలన అమ్మోనియం డైక్రోమేట్ ఏర్పడును.
అమ్మోనియం డైక్రోమేట్ మిగతా క్రోమియం(VI) సమ్మేళనాలవలె విషపూరితమైనది, క్యాన్సరు ను ప్రేరేపించే గుణాలను కలిగియున్న ది. అలాగే శరీర నొప్పిని ప్రేరెపించును, చికాకు కలిగించును.
అమ్మోనియం డైక్రోమేట్ సం యోగ పదార్థాన్ని బాణసంచు/టపాసులు తయారీలో ఉపయోగిస్తారు. అలాగే పోటోగ్రపిని కనుగొన్న మొదటి రోజుల్లో పోటోగ్రపిలో మరియు లిథోగ్రఫిలో ఉపయోగించే వారు. అలాగే పరిశోధన/ప్రయోగశాలలో శుద్ధమైన నత్రజని వనరుగా ఉపయోగిస్తారు. అలాగే ఉత్పేరకంగా కుడా ఉపయోగిస్తారు. రంగుల అద్దకంలో అమ్మోనియం డైక్రోమేట్‌ను వర్ణాకర్షణిగా ఉపయోగిస్తా రు.అలిజరిన్, క్రోమ్ ఆలంలను తయారు చేయుటకు, తోళ్ళు పదును చేయుటకు మరియు తైలాలను శుద్ధి చేయుటలో ఉపయోగిస్తా రు. టెలివిజన్ స్క్రీన్‌ల ఫాస్ఫార్ రోస్టరు తయారీలో వాడెదరు.
గుళ్ళపల్లి (అయోమయ నివృత్తి)
గుళ్ళపల్లి తెలుగువారిలో కొందరి ఇంటిపేరు.
పెన్నా శివరామకృష్ణ
పెన్నా శివరామకృష్ణ తెలుగు కవీ, విమర్శకుడు. 
ఆయన పూర్తి పేరు పెన్నా వేంకట శివరామకృష్ణ శర్మ (పి.వి. యస్. ఆర్. కె. శర్మ). ఆయన నల్గొండ జిల్లా దుగునవల్లి గ్రామంలో 1960 ఫిబ్రవరి 2 న అనంతలక్ష్మి,శేషావతారం దంపతులకు జన్మించారు. ఐదవ తరగతి నుంచి పదవ తరగతి వరకు, జిల్లా పరిషత్ ఉన్నత పాఠశాల, కట్టంగూరులో చదువుకున్నాడు. నల్లగొండలోని గీతావిజ్ఞాంధ్ర కళాశాల నుంచి, డి. ఓ. యల్. మరియు బి. ఓ. యల్. డిగ్రీలను పొందినాడు. హైదరాబాదు విశ్వవిద్యాలయము నుండి యం. ఏ. (1980 - 82), యం. ఫిల్. (1983) డిగ్రీలను పొందినాడు. "శేషేంద్ర కవిత్వానుశీలనం" అనే అంశం మీద పరిశోధన చేసి, అదే హైదరాబాదు విశ్వవిద్యాలయము నుంచి పిహెచ్. డి. పట్టం పొందినాడు.
తెలుగులో హైకూలను పరిచయం చేసింది ఇస్మాయిల్ (కవి) గారు. 1991లో పెన్నా శివరామకృష్ణ ' రహస్యద్వారం ' పేరుతో తొలి తెలుగు హైకూ కవిత్వ సంపుటిని తీసుకవచ్చాడు. "చినుకుల చిత్రాలు" (2000), "సులోచనాలు" (2006) పేర్లతో మరో రెండు హైకూ సంకలనాలను కూడా పెన్నా శివరామకృష్ణ ప్రచురించాడు. ప్రపంచంలోని, భారతదేశంలోని వివిధ భాషలలో వచ్చిన కొన్ని హైకూలను తెలుగులోనికి అనువదించి "దేశదేశాల హైకూ" (పాలపిట్ట బుక్స్ ప్రచురణ, 2009) అనే మరో అనువాద రచనను కూడా పెన్నా శివరామకృష్ణ వెలువరించాడు. "ప్రపంచ వ్యాప్త కవితా ప్రక్రియ హైకూ", "హైకూ - స్వరూప స్వభావాలు" అనే శీర్షికలతో పెన్నా శివరామకృష్ణ రాసిన రెండు వ్యాసాలు కూడా "దేశదేశాల హైకూ" పుస్తకంలో ప్రచురింపబడినాయి. 1994లో గాలి నాసరరెడ్డి జపాన్ హైకూలను తెలుగులోకి అనువదించారు.
1795
1795 గ్రెగోరియన్‌ కాలెండరు యొక్క మామూలు సంవత్సరము.
అక్టోబర్ 27: సవాయ్ మాధవ రావ్ II నారాయణ్ మరాఠా సామ్రాజ్యంలో 14వ పేష్వా (జ.1774)
అమ్మోనియం సల్ఫైట్
అమ్మోనియం సల్ఫైట్ ఒక రసాయనిక సమ్మేళనం. అమ్మోనియం సల్ఫైట్ సమ్మేళనం సల్ఫ్యురస్ ఆమ్లం యొక్క అమ్మోనియం లవణం. ఈ సమ్మేళన పదార్థాన్ని డై అమ్మోనియం సల్ఫైట్ అనియు, డై అమ్మోనియం సల్ఫోనేట్ అనియు, డై అమ్మోనియం లవణం అనియుకూడా అంటారు.
అమ్మోనియం సల్ఫైట్ ఒక ఆకర్బన రసాయన సంయోగ పదార్థం. రంగులేని స్పటికాలుగా ఉండును. రసాయన ఫార్ములా (NH)2SO. తేమ/చెమ్మనుపీల్చుకోను ( hygroscopic) గుణం కలిగి ఉంది. ఈ సమ్మేళనం యొక్క అణు భారం 116.14 గ్రాములు/మోల్.ఈ సంయోగ పదార్థం యొక్క ద్రవీభవస్థానం 65 °C, ఈ ఉష్ణోగ్రతవద్ద ఇది వియోగం చెందును. అమ్మోనియం సల్ఫైట్ నీటిలో కరుగుతుంది. ఆల్కహాల్ మరియు అసిటోన్ ద్రవాలలో కరుగదు. నీటి యొక్క ఉష్ణోగ్రత పెరిగే కొలది, అందులో కరుగు అమ్మోనియం సల్ఫైట్ యొక్క ఘనపరిమాణం పెరుగును. వక్రీభవన సూచిక 1.515. అమ్మోనియం సల్ఫైట్ యొక్క విశిష్ట గురుత్వం 1.41.
అమ్మోనియం సల్ఫైట్ ఒక క్షయికరణ కారకం (reducing agent) .అమ్మోనియం సల్ఫైట్‌ను 65 °C మించి వేడి చేసిన సల్ఫర్ డై ఆక్సైడ్ మరియు నత్రజని యొక్క ఆక్సైడ్‌లుగా వియోగం చెందును.
సజల సల్ఫర్ డై ఆక్సైడ్ మరియు అమ్మోనియా రసాయన చర్య వలన అమ్మోనియం సల్ఫైట్ ఏర్పడును.
అమ్మోనియం సల్ఫైట్‌ను సౌందర్యద్రవ్యాలలో (cosmetics) కేశాలను సరళంగా ఉంచు, లేదా వంకీలుగా చెయ్యు కేశ పోషక సాధనాలలో ఉపయోగిస్తారు. గతంలో సోడియం హైడ్రాక్సైడ్ ఉపయోగించి చేయు కేశ సౌందర్య
వస్తువులలో, ప్రస్తుతం సోడియం హైడ్రాక్సైడ్‌కు బదులుగా అమ్మోనియం సల్ఫైట్‌ను ఉపయోగిస్తున్నారు.
పోటోగ్రఫీలో అమ్మోనియం సల్ఫైట్‌ను క్షయికరణ కారకం (reducing agent) గా వాడెదరు.పోటోగ్రఫిలో నెగటివ్ ఫిల్మ్‌ను డెవలప్ చెయ్యుటకు అమ్మోనియం సల్ఫైట్ ఉపయోగిస్తారు.
బ్లాస్ట్ ఫర్నేష్ (కొలిమి) లలో ఉపయోగించు ఇటుకలలో అమ్మోనియం సల్ఫైట్ను కలుపుతారు.కోల్డ్ మెటల్ వర్కింగ్ లో ఉపయోగించు కందెనలలలో అమ్మోనియం సల్ఫైట్ ఉపయోగిస్తారు.ఇవి లోహాల సంపర్కం చలనం వలన ఏర్పడు ఘర్షణ తగ్గించి, ఉత్పత్తి అగు వేడిని తొలగించును.అమ్మోనియం సల్ఫైట్‌ను వాయువుల స్క్రబ్బర్ పరికారాలలో స్కబ్బర్ గా ఉపయోగిస్తారు.
అమ్మోనియం సల్ఫైట్ మనుషులపై విష ప్రభావం చూపును. కడుపులోకి/జీర్ణవ్యవస్థలోకి వెళ్ళిన ప్రమాదం.చర్మానికితగిలిన, కళ్ళకు సోకినా ప్రమాదమే.తగిన జాగ్రత్తలు తీసుకోవాలి.
వ్యాపం కుంభకోణం
వ్యాపం కుంభకోణం మధ్యప్రదేశ్లో వెలుగుచూసిన వైద్య విద్య ప్రవేశానికి సంబంధించిన కుంభకోణం. ఇందులో అనేక రాజకీయ నాయకులు, పై స్థాయి అధికారులు, వ్యాపారవేత్తలు భాగస్వాములని తెలుస్తోంది. వ్యాపం అనేది వ్యావసాయిక్ పరీక్షా మండల్ అనే పేరు గల మధ్యప్రదేశ్ వృత్తి విద్యా కోర్సుల పరీక్ష నిర్వహణ బోర్డు. ఇది మధ్యప్రదేశ్ ప్రభుత్వం కింద పని చేసే స్వయం ప్రతిపత్తి, స్వంత ఆర్థిక హక్కులు  గల సంస్థ. ఈ సంస్థ మధ్య ప్రదేశ్ లో జరిగే అన్ని వృత్తి విద్య ప్రవేశాలకు సంబంధించిన ప్రవేశపరీక్షలు నిర్వహిస్తుంది. ఈ ప్రవేశ పరీక్షల ద్వారా ప్రభుత్వ ఉద్యోగాలలో, విద్య సంస్థలలో ప్రవేశం జరుగుతుంది. అనర్హులైనవారు మధ్యవర్తుల ద్వారా రాజకీయ నాయకులకు, వ్యాపం ఉద్యోగులకు లంచమిచ్చి పెద్ద ర్యాంకులు తెచ్చుకోవడం ఈ కుంభకోణంలో వెలుగు చూసింది.
90వ దశకంలోనే ఈ పరీక్షలలో జరుగుతున్న అవకతవకలపై కేసులు నమోదయ్యాయి. 2000లో మొదటి ఎఫ్ఐఆర్ నమోదయింది. కానీ 2009 వరకూ ఇవన్నీ ఒకే సంస్థ ద్వారా జరుపబడుతున్న ఒక ఉద్దేశ్యపూర్వక చర్యగా పరిగణించలేదు. 2009లో ఒకే సారి పెద్ద స్థాయిలో ప్రిమెడికల్ టెస్టుకు సంబంధించి ఫిర్యాదులు నమోదు అయ్యాయి. అప్పుడు రాష్ట్ర ప్రభుత్వం ఒక కమిటీ వేసి విచారణ జరిపింది. 2011లో ఆ కమిటీ రిపోర్ట్ ఆధారంగా వందకు పైగా నిందితులని మందిని పోలీసులు అదుపులోకి తీసుకున్నారు.
ఈ కుంభకోణం అసలు రంగు 2013లో ఇందౌర్ పోలీసులు 20 మందిని అరెస్టు చేసినపుడు కానవచ్చింది. ఈ 20 మంది వేరొకరి స్థానంలో 2009లో ప్రిమెడికల్ టెస్ట్ కు హాజరయ్యారు. ఈ అరెస్టైన వారి విచారణ ద్వారా ఈ కుంభకోణానికి ముఖ్య వ్యక్తి అయిన జగదీష్ సాగర్ అనే వ్యక్తి అరెస్ట్ అయ్యాడు. ఈ కుంభకోణం విస్తృత విచారణకు 2013 ఆగస్టు 26న రాష్ట్ర ప్రభుత్వం ఒక ప్రత్యేక కార్యాచరణ బలగాన్ని (స్పెషల్ టాస్క్ ఫోర్సుని) నియమించింది. తదుపరి విచారణల్లో ఎందరో రాజకీయ నాయకులు, ప్రభుత్వోద్యోగులూ, వ్యాపం ఉద్యోగులు, కుంభకోణం నడిపిన మధ్యవర్తులు, విద్యార్థులు, వారి తల్లిదండ్రుల పేర్లు బయటకు వచ్చాయి. జూన్ 2015 నాటికి 2000 మందికి పైగా అరెస్టయ్యారు.వీరిలో రాష్ట్ర మాజీ విద్య మంత్రి లక్ష్మీకాంత్ శర్మ, ఇంకా వంద మందికి పైగా రాజకీయ నాయకులు ఉన్నారు. జూలై 2015లో దేశ అగ్ర న్యాయస్థానమైన సుప్రీం కోర్టు సీబీఐకు ఈ కేసును విచారణ నిమిత్తం బదిలీ చేసింది.
వ్యాపం సంస్థ ప్రభుత్వ సంస్థలోని ఉద్యోగాలను భర్తీ చేసేందుకు భారీ స్థాయిలో ప్రవేశ పరీక్షలు నిర్వహించి వృత్తి విద్యా కోర్సులకు ప్రవేశాలు నిర్వహించేందుకు బాధ్య సంస్థ.
వ్యాపం కుంభకోణం ద్వారా పరీక్షార్థులు, ప్రభుత్వోద్యోగులు, మధ్యవర్తుల మధ్య గూడుపుఠాణీ సాగింది. లంచం తీసుకుని అర్హతలేని విద్యార్థులకు హెచ్చు మార్కులు ఇచ్చి వారికి మంచి ర్యాంకులు అందించారు. ఈ కింద తెలిపిన విధాలలో మోసం జరిగింది:
వ్యాపం కుంభకోణంలో అవకతవకలున్నట్టు 1995 నుండే ఎన్నో కేసులు నమోదయ్యాయి. మొదటి ఎఫ్ఐఆర్ ఛతర్పూర్ జిల్లాలో 2000లో నమోదు అయింది.
వి.కళ్యాణం
వి.కళ్యాణం(వెంకిట కళ్యాణం) (జననం.ఆగస్టు 15 1920) భారత స్వాతంత్ర్య సమరయోధుడు మరియు మహాత్మా గాంధీ యొక్క వ్యక్తిగత కార్యదర్శి. ఈయన మహాత్మా గాంధీ యొక్క వ్యక్తిగత కార్యదర్శిగా పనిచేసిన మహదేవ్ దేశాయ్ మరణానంతరం 1943 నుండి 1948 వరకు వ్యక్తిగత కార్యదర్శిగా పనిచేసారు. ఆయన గాంధేయవాది. 
ఆయన 1942 న క్విట్ ఇండియా ఉద్యమంలో పాల్గొని, గాంధీజీ హత్య జరిగినవరకు ఆయనతోనే ఉన్నారు. నాథూరాం గాడ్సే గాంధీజీని కాల్చి చంపుతున్నప్పుడు కళ్యాణం ఆయన వెనకే ఉన్నారు. గాంధీజీ పై కాల్పులు జరిగినపుడు గాంధీజీ తన చివరి మాటలుగా "హే రామ్" అనలేదని కళ్యాణం చెప్పారు. గాంధీజీ మరణవార్తను మొట్టమొదటి సారిగా జవహర్ లాల్ నెహ్రూ మరియు వల్లభాయి పటేల్ కు చెప్పిన వ్యక్తి కళ్యాణం.
గాంధీజీ మరణానంతరం ఆయన లండన్ లో "ఎడ్విన్ మౌంట్ బాటన్" కి సెక్రటరీ గా పనిచేసారు. కొన్ని సంవత్సరాల తరువాత ఆయన సి.రాజగోపాలాచారి మరియు జయప్రకాష్ నారాయణ్ లతో పనిచేయడానికి తిరిగి వచ్చారు.
కళ్యాణం మహాత్మాగాంధీ వారసత్వాన్ని మరచిపోతున్న భారత జాతీయ కాంగ్రెస్ ను విమర్శించారు. కాగ్రెస్ పార్టీ అవినీతికి పాల్పడినప్పుడు ఆ పార్టీని రద్దు చేయాలని గాంధీజీ కోరుకునేవాడని ఆయన చెప్పారు.
కళ్యాణం 2014 లో ఆమ్‌ ఆద్మీ పార్టీ లో చేరారు.